Claudiu Keşeru a fost operat în Bulgaria. Câte goluri a dat pentru Ludogoreț în acest sezon.
Atacantul lui Ludogoreţ a suferit o intervenţie chirurgicală la menisc. Recuperarea lui Keşeru va dura aproximativ trei săptămâni. Românul a dat 12 goluri pentru Ludogoreţ în acest sezon.
Claudiu Keşeru a ajutat-o pe Ludogoreţ să ia un nou titlu în Bulgaria, iar apoi s-a operat. Atacantul român a trecut cu bine peste intervenţia chirurgicală la menisc. A mers pe mâna medicilor bulgari din Sofia. Ludogoreţ a anunţat pe pagina de Facebook că operaţia lui Keşeru a decurs perfect. Atacantul de 33 de ani va reveni la antrenamentele echipei sale în aproximativ trei săptămâni. Va fi complet refăcut până pe 15 iulie, atunci când începe noul sezon din Bulgaria. Ludogoreţ a ieşit campioană pentru a 9-a oară la rând, iar Keşeru a dat 12 goluri. Atacantul are cifre incredibile de când a ajuns în Bulgaria: 95 de goluri şi 17 pase decisive în 139 de meciuri.